Refentse was baie in sy skik om die verhoog te deel met een van sy gunsteling kunstenaars. Hy en Karen het die gehoor vinnig aan hul voete gehad en hulle het gesmeek vir meer. Sy diep stem, energieke kitaarspel en breë glimlag het gesorg dat dié optrede gevolg is deur ‘n aanbod vir ’n CD-ooreenkoms, ’n musiekvideo en vele meer.
Refentse se bekendheid in die sangbedryf is hoofsaaklik te danke aan Cecilia Morchionna wat vroeër vanjaar verby sy huis gestap het en hom in die tuin gesien sing het. Sy het hom gevra of sy ’n video kan neem en het dit op Facebook geplaas. Dié Facebook-video is die eerste dag deur 30 000 gekyk en binne vier dae deur 120 000.